|  |
| --- |
|  |

|  |
| --- |
| **DESCRIEREA POSTULUI** |

**1.Denumirea postului**: Expert evaluator tematic- dezvoltare durabilă/schimbări climatice

**2.Nivelul postului**: execuție

**3.Scopul postului** : Postul este necesar pentru îndeplinirea atribuțiilor de evaluare și selecție a proiectelor depuse în cadrul Programului Regional Sud-Muntenia 2021-2027.

**4.Cerințe pentru ocuparea postului**:

* Studii superioare absolvite cu diplomă de licență sau echivalent în ramura de știință: științele pământului și atmosferei sau în domeniul fundamental: științe inginerești( conform Nomenclatorului domeniilor și al specializărilor/programelor de studii universitare și a structurii instituțiilor de învățământ superior). Pentru diplomele universitare care nu-și găsesc corespondența în nomenclatorul precizat mai sus, candidatul va justifica îndeplinirea cerinței, prin raportare la prevederile legale in vigoare la data începerii studiilor respective.
* Minim 3 ani experiență profesională după finalizarea studiilor universitare;
* Participarea în activități de evaluare, implementare, gestionare de proiecte privind dezvoltarea urbană/mobilitatea/ protecția mediului/ ecologie/ planificare teritorială/ respectarea Cartei drepturilor fundamentale ale Uniunii Europene (servicii sociale, egalitatea de șanse, nediscriminare, accesibilitate, incluziune, solidaritate etc.)

SAU

* Desfășurarea de activități privind evaluarea riscurilor climatice, privind resursele atmosferice și schimbările climatice globale

**Alte cerințe:**

* Candidații trebuie să respecte obligațiile în materie de conflict de interese prevăzute de OUG 66/2011, cu modificările și completările ulterioare

**5.Atribuțiile ocupantului postului**:

* + evaluarea cererilor de finanțare (inclusiv a anexelor) în baza prevederilor ghidului aplicabil, precum și în baza oricăror instrucțiuni ale Autorității de Management a Programului Regional Sud Muntenia referitoare la verificarea ETF aferentă apelului.
  + urmărirea îndeplinirii criteriilor de eligibilitate și selecție și completarea grilelor de evaluare tehnică și financiară.
  + analiza cererilor de finanțare și a anexelor aferente cererii de finanțare în maximum 5 zile lucrătoare de la primirea documentelor/ primirea accesului în sistemul informatic MySMIS prin parcurgerea întregului set de documente disponibile, inclusiv a documentației tehnico-economice PT+DALI/ documentației de tip plan de afaceri și analizei privind imunizarea la schimbările climatice, pe baza grilelor de verificare atașate ghidului solicitantului aplicabil fiecărui apel.
  + evaluarea tehnică a tuturor cererilor de finanțare aferente unui apel de proiecte cu termen limită de depunere, până la momentul finalizării etapei.
  + verificarea de către evaluator a criteriile de eligibilitate și selecție specifice competențelor pentru care a fost cooptat în comisia de evaluare și aprecierea gradului în care proiectul răspunde obiectivelor priorității/obiectivului specific, a coerenței și clarității metodologiei propuse, a fezabilității și eficienței financiare, a sustenabilității și durabilității proiectului, etc.
  + asumarea punctajelor acordate, precum și a justificării emise asupra considerentelor în baza cărora s-a realizat punctarea prin semnătură electronică extinsă;
  + evaluatorul tematic analizează cererea de finanțare și documentele anexate în ceea ce privește respectarea principiilor orizontale, acordă punctaje pentru criteriile/ subcriteriile corespunzătoare și completează grila de evaluare tehnică și financiară la criteriile/ subcriteriile respective;
  + emiterea de recomandări fundamentate pentru îmbunătățirea proiectului în cadrul grilei de evaluare tehnică și financiară;
  + emiterea de puncte de vedere, în cazul contestațiilor depuse de solicitanți cu privire la rezultatul evaluării financiare, pentru proiectele pentru care a fost desemnat, și la care nu a efectuat evaluarea inițială;
  + solicitarea de clarificări, (dacă este cazul) pentru acordarea punctajelor pe subcriterii și criterii de evaluare
  + notificarea secretarului comisiei de evaluare tehnică și financiară privind neîndeplinirea unui/ unor criterii de eligibilitate, constatata în procesul de evaluare a cererii de finanțare;
  + are obligația de a cunoaște și respecta prevederile regulamentului intern, ale regulamentului de organizare și funcționare al agenției, ale statutului agenției, precum și prevederile procedurilor interne de lucru aplicabile activității pe care o desfășoară;
  + respectă măsurile de sănătate și securitate a muncii și de PSI din instituție.

**6.Limitele competenței**: exprimă opinia independentă în acordarea și justificarea acordării punctajelor, pe criterii și subcriterii, în conformitate cu grila de evaluare aferentă apelului de proiecte.

**7.Dreptul de semnătură** : Semnează documentele elaborate , cu respectarea prevederilor procedurilor de lucru și a legislației aplicabile Programului Regional Sud-Muntenia 2021-2027.

**8.Sfera relațională**:

***Intern:***

a)Relații ierarhice: subordonat: directorului general al ADR Sud-Muntenia

superior: nu este cazul

b)Relații funcționale:

- cu directorul direcției AM PR Sud-Muntenia și șeful serviciului evaluare, selecție și contractare PR Sud-Muntenia, în îndeplinirea atribuțiilor de evaluare și selecție a proiectelor.

c)Relații de control: nu este cazul

d)Relații de reprezentare: nu este cazul

***Extern:***

a)Cu instituții sau autorități publice: nu este cazul

b)Cu instituții private: nu este cazul

c)Cu instituții internaționale: nu este cazul